31 ปี ก๊อต จิรายุ หล่อออร่าพุ่ง ลั่นไม่เชื่อเรื่องแต่งงาน ไม่หวั่นอาถรรพณ์เลข 7
ยืนหยัดอยู่วงการมากว่า 3 ทศวรรษ สำหรับพระเอกหนุ่มเจ้าเสน่ห์ ก๊อต จิรายุ ตันตระกูล เพิ่งจะเปร่งประกายความหล่อ ออร่าพุ่ง จนใครๆก็อยากรู้ตัวตนที่แท้จริงๆ ของหนุ่มก๊อตเป็นอย่างไร รวมถึงความรักกับ สาวโบว์ เบญจวรรณ คบกันมา 6-7 ปี ไม่หวั่นอาถรรพณ์ใดๆ ใกล้จะมีข่าวดีให้แฟนๆได้ยินดีแล้วหรือยัง ซึ่งเจ้าตัวเปิดใจผ่านรายการ ThairathTalk แบบไม่กั๊กก่อนหน้านี้คุณไปอยู่ไหนมาทำไมเพิ่งมาเปร่งประกายในช่วงนี้?ผมว่าน่าจะเป็นส้มที่ค่อยๆออกผล ผมปลูกมา 5 ปี และวันนี้มันค่อยๆออกผลแล้ว ที่ถูกจุด ถ้า 5 ปีที่แล้วผมหว่านเมล็ดบนพื้นปูนจะไม่มีอะไรงอกมาเลยวิถีดารา วิธีปฏิบัติต่อกันและกันกับนักข่าวบันเทิง?ผมเชื่อว่าสื่อมีชุดคำถามเดิมอยู่แล้ว ความเป็นยังไงช่วงนี้ ยากมั้ยการทำงาน รู้สึกยังไงกับเรื่องนี้ ประมาณนั้น รีแอ็ก ผมเสแสร้งพี่ ผมต้องประคองความรู้สึกว่ามันมีคำถามที่ดีกว่านี้มั้ยว้า มีคำถามที่เป็นประโยชน์ต่อคนฟังมั้ยน้า มันเป็นเพราะผู้ฟังอยากฟังเรื่องนี้ หรือว่าเพราะนักข่าวยัดเยียดให้เขาต้องรู้เรื่องนี้ มันเกิดการตั้งคำถามนี้อยู่ สุดท้ายแล้วพอเราอยู่ตรงนั้นจริงๆ เราต้องจัดการกับสถานการณ์ตรงนั้นให้ได้ เอาจริงๆเรายังมีความกลัวการวิจารณ์ของคนอื่นอยู่ เราต้อง กล้าที่จะยอมรับ บางทีมันบั่นทอนจิตใจ ที่จะให้ผู้คนที่ไม่รู้จักเรามา judge เรา แต่ในขณะเดียวกันก็ไม่สนใจ ซึ่งมันควรจะเป็นแบบนั้น ทีนี้คนไม่ใช่หิน มันก็มีบ้างที่แบบโอเค ไม่เป็นไรขึ้นคอนโดหรือเปล่าถ้านักข่าวถาม?ขึ้นคอนโดที่ไหน ไม่เก็ตอะ คือจุดประสงค์ที่ถามคือพี่ต้องการข่าวที่แซ่บไปลงใช่มั้ยจะถามกลับ?ใช่ มีมือที่สามใช่มั้ย?น่าจะมีสี่ห้าหกเลยด้วยซ้ำ ถ้าถึงขั้นเลิกราไปเอามาจากไหน จุดประสงค์การถามคำถามนี้เพื่ออะไรความรัก 6-7 ปีอาถรรพณ์?จริงๆหนึ่งปีก็เลิกกันก็มีนะ เราจะเรียกว่า 1 ปีอาถรรพณ์ปะ 25 ปีก็เลิกกันก็มี มันตื้นเขินอะ มันเป็นกรรมพันธุ์ทางสังคมนะ รุ่นก่อนก็ถามแบบนี้ กูก็ต้องถามแบบนี้สิทำไมไม่เปลี่ยนคำถามถามแบบใหม่?ไม่ ไม่ตั้งคำถามนั้นแล้ว ผมตั้งคำถามว่าทำอย่างไรจึงจะพ้นจากนี้ไปไวที่สุด ทำอย่างไรจึงจะสมูทและไปไวที่สุด ผมตั้งคำถามนี้กับตัวเองนิยามรัก ผู้ชายแบบก๊อต?ความรักไม่ควรเป็นการตกหลุมรัก แต่ควรเป็นการก้าวขึ้นสู่ความรัก ขุดหลุมไว้สัก 3 เมตรแล้วชวนอีกคนหนึ่งลงไปด้วยแล้วได้สร้างทางขึ้นไว้ แล้วพออีกคนหนึ่งพยายามขึ้นไปหาอากาศที่ดีกว่า เราก็ดึงเขาไว้ อย่าไป อยู่กับฉันความรักเหมือนต้นไม้ โตไปด้วยกัน ออกกิ่งไปด้วยกัน มันจะไม่สนใจเรื่องของการสมมติว่าต้องสามี หรือแฟน ใครจะสมมติอะไรก็แล้วแต่ พอผมก้าวข้ามเรื่องพวกนี้ไปได้แล้ว ไม่ได้มองว่าเขาจะสมมติฉันยังไงเชื่อในรักเดียวใจเดียวมั้ย?จริงๆมันควรเป็นอย่างนั้น รักเดียวในที่นี้ไม่ได้หมายความว่าไปรักกับคนอื่นไม่ได้นะ การเป็นอยู่การตัดสินใจที่อยู่ควรเป็นแบบนั้นไม่งั้นจะมีชนักติดหลัง ไม่เป็นสุขอะองค์ประกอบความรัก?ความเมตตา ความกรุณาต่อกัน การอำนวยชัยต่อกัน การวางใจเฉยหรืออุเบกขา การวางเฉยสำคัญมาก เราเติบโตมาจากทางกรรมพันธุ์ที่ไม่เหมือนกัน ความวางเฉยเราต้องมีมาก มันขึ้นอยู่กับเราตัดสินใจว่าเราจะอยู่ร่วมกับใคร เราจะมีเซ้นส์ที่ทำให้รู้ว่าอยู่ร่วมกันได้หนึ่งเดียวกันขึ้นเรื่อยๆ ระยะเวลา 7 ปีแล้ว?ภาษาที่มนุษย์สมมติขึ้นมา มนุษย์ตรึงตัวเองไว้กับเวลา ติดอยู่ในกรอบ เห็นเธอยิ้มมีความสุขมั้ย โตโน่บอกว่าณิชาอยู่ใกล้กันไม่ต้องพูดกัน ยิ้มกันแค่นั้นคือส่วนผสมที่พอดีความรักของคุณเหมือนกันมั้ย?ก็อย่างที่โตโน่พูดก็ได้นะ ไม่ได้หมายความว่าจะต้องติดกัน สายใยบางๆที่มองไม่เห็น อยู่ใกล้ๆกันก็จบแล้ว ผมโชคดีที่เขาเข้าใจธรรมชาติของผม ที่ผมชอบอยู่คนเดียว ชอบวาดรูป ผมชอบอ่านหนังสือคุณไม่เชื่อเรื่องการแต่งงาน?ไม่ใช่ไม่เชื่อ อย่างที่ผมบอกว่าผมพ้นจากกรอบที่ครอบเราไว้มันก็เลยตั้งคำถามว่า จำเป็นมั้ยสำหรับฉัน อะไรจำเป็นกว่ากัน เอาจริงๆแต่งก็ได้ ไม่แต่งก็ได้ มันไม่ได้คิดเรื่องนี้เลย มันไม่ได้สนเลยอะ ผมคงแบบหลุดออกจากมัน และรู้สึกว่ามันไม่จำเป็นสำหรับผม แค่นั้น ติดตามชม Thairath Talk เร็วๆ นี้.
ยืนหยัดอยู่วงการมากว่า 3 ทศวรรษ สำหรับพระเอกหนุ่มเจ้าเสน่ห์ ก๊อต จิรายุ ตันตระกูล เพิ่งจะเปร่งประกายความหล่อ ออร่าพุ่ง จนใครๆก็อยากรู้ตัวตนที่แท้จริงๆ ของหนุ่มก๊อตเป็นอย่างไร 
ก๊อต จิรายุ,โบว์ เบญจวรรณ,ThairathTalk,ก๊อต จิรายุ ตันตระกูล,ความรักดารา,ความรัก,ข่าววันนี้,ดารา